pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลปฏิเสธเก็บภาษีเงินบริจาคโครงการก้าวคนละก้าว 7% เชื่อเป็นการกระทำของผู้ไม่หวังดี แนะประชาชนอย่าหลงเชื่อและแชร์ต่อ เตือนต้นตอปล่อยข่าวหยุดกระทำผิดทันที
วันอาทิตย์ที่ 10 ธันวาคม 2560
รัฐบาลปฏิเสธเก็บภาษีเงินบริจาคโครงการก้าวคนละก้าว 7% เชื่อเป็นการกระทําของผู้ไม่หวังดี แนะประชาชนอย่าหลงเชื่อและแชร์ต่อ เตือนต้นตอปล่อยข่าวหยุดกระทําผิดทันที
โฆษกประจําสํานักนายกรัฐมนตรี ปฏิเสธเก็บภาษีเงินบริจาคโครงการก้าวคนละก้าว 7% เชื่อเป็นการกระทําของผู้ไม่หวังดี แนะประชาชนอย่าหลงเชื่อและแชร์ต่อ เตือนต้นตอปล่อยข่าวหยุดกระทําผิดทันที
วันนี้ (10 ธันวาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่มีการแชร์ข้อมูลกันในสื่ออนอนไลน์ ว่า รัฐบาลจะเก็บภาษีจากเงินที่ได้รับบริจาคทั้งหมดในโครงการก้าวคนละก้าว เพื่อโรงพยาบาลของรัฐในอัตราร้อยละ 7 และนําไปปรับปรุงสถานีตํารวจในประเทศไทยให้มีคุณภาพดีขึ้น รวมทั้งใช้จัดหากล้องวงจรปิดและยานพาหนะของทางราชการ ว่า
"เรื่องดังกล่าวไม่เป็นความจริง โดยไม่แน่ใจว่าผู้ที่สร้างข่าวนี้ขึ้นมาต้องการอะไร แต่เชื่อว่าเป็นการกระทําของผู้ไม่หวังดี เพราะที่ผ่านมารัฐบาลไม่เคยมีนโยบายในลักษณะเช่นนี้ มีแต่สนับสนุนให้นายอาทิวราห์ หรือตูน บอดี้สแลม และทีมงานทําโครงการที่ตั้งใจให้สําเร็จ ทั้งการมอบกําลังใจและสมทบเงินบริจาคด้วย"
นอกจากนี้ ยังมีกระแสข่าวด้วยว่า พลเอก ประยุทธ์ จันทร์โอชา นายกรัฐมนตรี ร่วมบริจาคเงินสมทบโครงการฯ เป็นจํานวนเงิน 20 บาท ก็ไม่เป็นความจริงเช่นเดียวกัน ส่วนจะบริจาคเป็นจํานวนเงินเท่าใดนั้น นายกรัฐมนตรีไม่ต้องการให้สังคมนําไปเป็นประเด็นถกเถียงกัน เพราะการบริจาคเป็นเรื่องของจิตใจและความรู้สึกของแต่ละคน
"รัฐบาลขอให้พี่น้องประชาชนติดตามข่าวสารอย่างมีวิจารณญาณ ไม่หลงเชื่อข่าวสารที่ถูกบิดเบือนโดยง่ายหรือแชร์ส่งต่อให้เกิดความเข้าใจผิดในสังคม และขอเตือนผู้ที่สร้างข่าวเท็จและนําไปเผยแพร่บนสื่ออนไลน์ รวมทั้งผู้ที่ส่งต่อกันโดยรู้เท่าไม่ถึงการณ์ว่า ให้หยุดการกระทําดังกล่าว โดยเจ้าหน้าที่จะติดตามสืบหาต้นตอของผู้กระทําผิด เพื่อดําเนินคดีตามกฎหมายอย่างเด็ดขาดต่อไป"
*******************************
รัฐบาลไทย-ข่าวทำเนียบรัฐบาล-สคร. จัด “โครงการพี่เลี้ยง” เพื่อยกระดับการบริหารจัดการของรัฐวิสาหกิจให้ยั่งยืน
วันอังคารที่ 27 กุมภาพันธ์ 2561
สคร. จัด “โครงการพี่เลี้ยง” เพื่อยกระดับการบริหารจัดการของรัฐวิสาหกิจให้ยั่งยืน
ในปี 2561 กระทรวงการคลังโดย สคร. มีนโยบายขับเคลื่อนโครงการสนับสนุนรัฐวิสาหกิจด้านการบริหารจัดการองค์กร หรือ “โครงการพี่เลี้ยง” เพื่อสร้างความร่วมมือระหว่างรัฐวิสาหกิจในการแลกเปลี่ยนองค์ความรู้และประสบการณ์
นายเอกนิติ นิติทัณฑ์ประภาศ ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในปี 2561 กระทรวงการคลังโดย สคร. มีนโยบายขับเคลื่อนโครงการสนับสนุนรัฐวิสาหกิจด้านการบริหารจัดการองค์กร หรือ “โครงการพี่เลี้ยง” เพื่อสร้างความร่วมมือระหว่างรัฐวิสาหกิจในการแลกเปลี่ยนองค์ความรู้และประสบการณ์ ซึ่งจะช่วยยกระดับประสิทธิภาพการดําเนินงานของรัฐวิสาหกิจ เช่น บทบาทคณะกรรมการรัฐวิสาหกิจ การบริหารความเสี่ยง การบริหารจัดการสารสนเทศ และการบริหารทรัพยากรบุคคล เป็นต้น ให้ทัดเทียมกันและได้มาตรฐานสากล
นางสาวรสา กาญจนสาย ผู้อํานวยการกองพัฒนารัฐวิสาหกิจ ๒ รักษาการในตําแหน่งที่ปรึกษาด้านการประเมินผลรัฐวิสาหกิจ สคร. กล่าวเพิ่มเติมว่า โครงการพี่เลี้ยงของ สคร. เป็นการนํารัฐวิสาหกิจที่มีองค์ความรู้และประสบการณ์ในการดําเนินการในด้านต่าง ๆเข้ามาเป็นพี่เลี้ยงให้กับรัฐวิสาหกิจที่เป็นน้องเลี้ยง ทั้งนี้ พี่เลี้ยงและน้องเลี้ยงต้องดําเนินการจัดทําแผนการพัฒนา รวมทั้งกําหนดเป้าหมาย และผลลัพธ์จากการพัฒนาร่วมกัน โดย สคร. จะทําหน้าที่ให้คําแนะนําแนวทางการดําเนินงานให้แก่รัฐวิสาหกิจ โดยในปี 2561 มีรัฐวิสาหกิจที่เข้าร่วมโครงการพี่เลี้ยงจํานวน 32 แห่ง แบ่งเป็นพี่เลี้ยง 14 แห่ง และน้องเลี้ยง 18 แห่ง โดยเมื่อวันที่ 26 มกราคม 2561 รัฐวิสาหกิจได้จับคู่พี่เลี้ยงและน้องเลี้ยงแล้ว โดยมีรายละเอียด ดังนี้
รัฐวิสาหกิจที่เป็นพี่เลี้ยง  รัฐวิสาหกิจที่เป็นน้องเลี้ยง
การไฟฟ้านครหลวง (กฟน.)  องค์การตลาด (อต.)
การไฟฟ้าฝ่ายผลิตแห่งประเทศไทย (กฟผ.) บริษัท อู่กรุงเทพ จํากัด (บอท.) การกีฬาแห่งประเทศไทย (กกท.)
บริษัท ปตท. จํากัด (มหาชน) (ปตท.) การรถไฟแห่งประเทศไทย (รฟท.) องค์การคลังสินค้า (อคส.)
การไฟฟ้าส่วนภูมิภาค (กฟภ.)  โรงพิมพ์ตํารวจ สํานักงานตํารวจแห่งชาติ (โรงพิมพ์ตํารวจ)
ธนาคารเพื่อการเกษตรและสหกรณ์การเกษตร (ธ.ก.ส.) องค์การตลาดเพื่อเกษตรกร (อ.ต.ก.) องค์การส่งเสริมกิจการโคนมแห่งประเทศไทย (อ.ส.ค.)
ธนาคารอาคารสงเคราะห์ (ธอส.)  องค์การสะพานปลา (อสป.)
ธนาคารกรุงไทย จํากัด (มหาชน) (กรุงไทย) องค์การอุตสาหกรรมป่าไม้ (อ.อ.ป.)
ธนาคารออมสิน (ออมสิน)  องค์การสวนสัตว์ (อสส.) สํานักงานธนานุเคราะห์ (สธค.)
การประปานครหลวง (กปน.)  องค์การสวนพฤกษศาสตร์ (อ.ส.พ.)
การทางพิเศษแห่งประเทศไทย (กทพ.) สถาบันการบินพลเรือน (สบพ.)
การประปาส่วนภูมิภาค (กปภ.)  องค์การจัดการน้ําเสีย (อจน.)
สถาบันวิจัยวิทยาศาสตร์และเทคโนโลยีแห่งประเทศไทย (วว.) การยางแห่งประเทศไทย (กยท.)
การเคหะแห่งชาติ (กคช.)  โรงงานไพ่ กรมสรรพสามิต (โรงงานไพ่)
องค์การเภสัชกรรม (อภ.)  องค์การสุรา กรมสรรพสามิต (องค์การสุรา)
นายเอกนิติ นิติทัณฑ์ประภาศ ผู้อํานวยการ สคร. กล่าวสรุปว่า โครงการพี่เลี้ยงในรูปแบบใหม่นี้เป็นการดําเนินการตามนโยบายของรัฐบาลที่ต้องการให้รัฐวิสาหกิจบูรณาการการทํางานร่วมกันอย่างมืออาชีพเพื่อยกระดับให้รัฐวิสาหกิจเข้มแข็งไปด้วยกัน (SOE Stronger Together) ซึ่งจะมีส่วนสําคัญในการช่วยขับเคลื่อนเศรษฐกิจและสังคมให้ยั่งยืนต่อไป ทั้งนี้ ในวันที่ 27 กุมภาพันธ์ 2561 บริษัท ปตท. จํากัด (มหาชน) ในฐานะพี่เลี้ยงของการรถไฟแห่งประเทศไทย และองค์การคลังสินค้าจะได้ดําเนินการจัดทําบันทึกข้อตกลง (MOU) ร่วมกันอย่างเป็นทางการเป็นครั้งแรก
รัฐบาลไทย-ข่าวทำเนียบรัฐบาล-สหภาพยุโรปและไทยพร้อมให้มีการลงนามในร่างความตกลงว่าด้วยความเป็นหุ้นส่วนและความร่วมมือรอบด้าน (Partnership and Cooperation Agreement: PCA)
วันศุกร์ที่ 2 สิงหาคม 2562
สหภาพยุโรปและไทยพร้อมให้มีการลงนามในร่างความตกลงว่าด้วยความเป็นหุ้นส่วนและความร่วมมือรอบด้าน (Partnership and Cooperation Agreement: PCA)
สหภาพยุโรปและไทยพร้อมให้มีการลงนามในร่างความตกลงว่าด้วยความเป็นหุ้นส่วนและความร่วมมือรอบด้าน (Partnership and Cooperation Agreement: PCA)
วันนี้ (2 สิงหาคม 2562) เวลา 09.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นางเฟเดริกา โมเกรินิ (Mrs. Federica Mogherini) ผู้แทนระดับสูงของสหภาพยุโรปด้านการต่างประเทศและนโยบายความมั่นคงและรองประธานคณะกรรมาธิการยุโรป เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเดินทางเยือนไทยเพื่อเข้าร่วมการประชุมระดับรัฐมนตรีต่างประเทศอาเซียนกับประเทศคู่เจรจา และการประชุมรัฐมนตรีต่างประเทศอาเซียนว่าด้วยความร่วมมือด้านการเมืองและความมั่นคงในภูมิภาคเอเชียและแปซิฟิก สรุปสาระสําคัญการหารือ ดังนี้
นายกรัฐมนตรีกล่าวยินดีที่ได้พบกับผู้แทนระดับสูงของสหภาพยุโรปฯ ในวันนี้ ขอบคุณที่ประธานคณะมนตรียุโรป และประธานคณะกรรมาธิการยุโรปที่มีสารแสดงความยินดีในโอกาสเข้ารับตําแหน่งนายกรัฐมนตรี ถือเป็นครั้งสําคัญที่มีผู้แทนระดับสูงจากสหภาพยุโรปมาเยือนไทย ขอให้เชื่อมั่นต่อสถานการณ์การเมืองของไทย รัฐบาลยืนยันความมุ่งมั่นที่จะส่งเสริมประชาธิปไตยในการปกครองประเทศ รวมทั้งยินดีที่ไทย - สหภาพยุโรป มีปฏิสัมพันธ์ระหว่างกันมากขึ้น เป็นโอกาสดีที่ทั้งสองฝ่ายจะกระชับความร่วมมือในมิติต่าง ๆ ให้มากขึ้นเป็นลําดับ และพร้อมสานต่อนโยบายที่เป็นประโยชน์ร่วมกัน
ผู้แทนระดับสูงของสหภาพยุโรปฯ กล่าวแสดงความยินดีกับไทยที่ประสบความสําเร็จการจัดการเลือกตั้งทั่วไป เชื่อว่าต่อจากนี้จะเป็นก้าวสําคัญในพัฒนาการทางการเมืองของไทย ประเทศไทยและสหภาพยุโรปมีความสัมพันธ์ที่ดีต่อกันเสมอมา ทั้งด้านการค้าการลงทุน การท่องเที่ยว และวัฒนธรรม ทั้งนี้ รัฐบาลได้เน้นย้ําถึงการดําเนินงานเพื่อเสริมสร้างเสถียรภาพทางการเมือง และความสงบเรียบร้อยภายในประเทศ พร้อมทั้ง ขอให้มั่นใจว่า รัฐบาลจะสนับสนุนการมีส่วนร่วมของทุกภาคส่วน และส่งเสริมสิทธิมนุษยชน เพื่อให้ประเทศไทยมุ่งสู่ประชาธิปไตยอย่างยั่งยืน
นายกรัฐมนตรีและผู้แทนระดับสูงของสหภาพยุโรปฯ ได้แลกเปลี่ยนมุมมองในประเด็นต่าง ๆ ร่วมกัน ดังนี้ ด้านเศรษฐกิจ ทั้งสองฝ่ายต่างสนับสนุนให้มีการรื้อฟื้นการเจรจา FTA ระหว่างไทยกับสหภาพยุโรป และระหว่างอาเซียนกับสหภาพยุโรป รวมถึงพร้อมให้มีการลงนามในร่างความตกลงว่าด้วยความเป็นหุ้นส่วนและความร่วมมือรอบด้าน (Partnership and Cooperation Agreement: PCA) เพื่อให้เกิดการขยายโอกาสทางการค้าและการลงทุนระหว่างกันในอนาคต ซึ่งอาจจะมีการปรับแก้ในร่างความตกลงฯ อีกเล็กน้อย ทั้งนี้ สหภาพยุโรปเล็งเห็นถึงศักยภาพและความพร้อมด้านเศรษฐกิจของไทย จึงให้ความสําคัญกับการสนับสนุนการลงทุนของนักลงทุนยุโรปในไทย นายกรัฐมนตรีได้กล่าวถึงไทยได้รับการจัดลําดับที่ดีขึ้นในหลายตัวชี้วัด ส่งผลดีต่อความเชื่อมั่นในตลาดการค้าการลงทุนของไทย สําหรับความร่วมมือพหุภาคีนั้น ไทยในฐานะประธานอาเซียนพร้อมที่จะร่วมมือกับสหภาพยุโรปในการผลักดันประเด็นสําคัญในเวทีระหว่างประเทศ ได้แก่ ประเด็นการค้าการลงทุนเสรี การจัดการขยะทะเล เศรษฐกิจดิจิทัล และการต่อต้านการประมง IUU ทั้งนี้ เห็นว่าการยกระดับความสัมพันธ์อาเซียน - สหภาพยุโรป ไปสู่การเป็นหุ้นส่วนทางยุทธศาสตร์ จะช่วยพัฒนาความร่วมมือที่มีอยู่ให้เป็นรูปธรรมมากยิ่งขึ้น
รัฐบาลไทย-ข่าวทำเนียบรัฐบาล-การบินไทยรับคนไทยจากออสเตรเลียกลับบ้านสำเร็จลุล่วงด้วยดี [กระทรวงคมนาคม]
วันจันทร์ที่ 27 เมษายน 2563
การบินไทยรับคนไทยจากออสเตรเลียกลับบ้านสําเร็จลุล่วงด้วยดี [กระทรวงคมนาคม]
บริษัท การบินไทย จํากัด (มหาชน) กระทรวงคมนาคม ปฏิบัติภารกิจรับคนไทยจากออสเตรเลียกลับประเทศไทย พร้อมส่งมอบการบริการที่เป็นเลิศด้านสุขอนามัยสําหรับเที่ยวบินพิเศษเช่าเหมาลํา เพื่อลดความเสี่ยงจากการติดเชื้อโควิด-19 ให้กับผู้โดยสารและพนักงาน
นาวาอากาศตรี อนิรุต แสงฤทธิ์ ผู้อํานวยการใหญ่ฝ่ายปฏิบัติการบิน ในฐานะหัวหน้าศูนย์ควบคุมการปฏิบัติการ (THAI Operations Control Center : TOCC) บริษัท การบินไทย จํากัด (มหาชน) เปิดเผยว่า ตามที่ บริษัทฯ ให้ความร่วมมือกับกระทรวงการต่างประเทศของไทย สถานเอกอัครราชทูตออสเตรเลีย ประจําประเทศไทย และสถานเอกอัครราชทูตนิวซีแลนด์ ประจําประเทศไทย จัดเที่ยวบินพิเศษเช่าเหมาลํา ระหว่างวันที่ 25 - 27 เมษายน 2563 ในเส้นทางไป-กลับ กรุงเทพฯ - ซิดนีย์ และ กรุงเทพฯ - โอ๊คแลนด์ เพื่อรับผู้โดยสารชาวไทยที่ตกค้างในประเทศออสเตรเลีย และนิวซีแลนด์ รวมทั้งส่งชาวต่างประเทศที่ตกค้างในประเทศไทยจากมาตรการป้องกันการแพร่ระบาดของไวรัสโควิด-19
สําหรับวันนี้ (26 เมษายน 2563)ภารกิจการรับผู้โดยสารคนไทยจํานวน 207 คน จากออสเตรเลีย กลับประเทศไทยในเที่ยวบินพิเศษเช่าเหมาลํา เที่ยวบินที่ ทีจี 476 เส้นทางซิดนีย์ - กรุงเทพฯ ออกจากซิดนีย์ เวลา 10.05 น. (เวลาท้องถิ่น) ถึงกรุงเทพฯ เวลา 16.05 น. ซึ่งการบินไทยให้ความสําคัญด้านความปลอดภัยในสุขภาพของผู้โดยสารและพนักงานที่ปฏิบัติงานในการให้บริการผู้โดยสารเพื่อลดความเสี่ยงจากการติดเชื้อไวรัสโควิด-19 (Transmission Risk) บริษัทฯ จึงได้ออกแบบกระบวนการทํางานในการให้บริการผู้โดยสาร ด้วยการทํา Physical Distancing เริ่มตั้งแต่ขั้นตอน Check-in การตรวจรับบัตรโดยสาร การกําหนดที่นั่งบนเครื่องบินให้มีระยะห่าง รวมทั้งการบริการอาหารบนเครื่องบินในรูปแบบอาหารกล่อง (Disposal Box) เพื่อลดการสัมผัสระหว่างบุคคล ไปจนถึงขั้นตอน Disembarking แบบเว้นระยะห่างเพื่อหลีกเลี่ยงความแออัด ขณะนําผู้โดยสารลงจากเครื่องบิน พร้อมกันนี้ บริษัทฯ ได้เน้นย้ําให้พนักงานต้อนรับบนเครื่องบินปฏิบัติตามมาตรการความปลอดภัยอย่างเคร่งครัดขณะปฏิบัติหน้าที่บนเที่ยวบิน อาทิ สวมชุดป้องกัน สวมหน้ากากอนามัย และถุงมือ รวมทั้งคอยสังเกตอาการผู้โดยสารในระหว่างเที่ยวบิน ซึ่งจะใช้รูปแบบเดียวกันในการปฏิบัติงานสําหรับการรับผู้โดยสารคนไทยจากนิวซีแลนด์ในวันที่ 27 เมษายน 2563 อีกด้วย
นอกจากนี้ ทีมนักบินและพนักงานต้อนรับบนเครื่องบินที่เป็นจิตอาสาร่วมกันจัดทํา Face Shield เพื่อมอบเป็นของที่ระลึกให้แก่ผู้โดยสาร สําหรับนํามาใช้หากจําเป็นเมื่อเดินทางเข้าและออกจากประเทศไทย นับเป็นความปรารถนาดีและความใส่ใจที่ทีม
จิตอาสานักบินและพนักงานต้อนรับบนเครื่องบินมอบให้แก่ผู้โดยสารทั้งชาวไทยและชาวต่างประเทศ อีกทั้งพนักงานจิตอาสาของฝ่ายบริการลูกค้าภาคพื้นได้ร่วมกันทํา Face Shield เพื่อมอบให้เพื่อนพนักงานในฝ่ายบริการลูกค้าภาคพื้นที่ต้องปฏิบัติงานในการดูแลต้อนรับผู้โดยสาร
อนึ่ง ถึงแม้ว่าบริษัทฯ ได้หยุดทําการบินเป็นการชั่วคราว แต่บริษัทฯ ไม่หยุดที่จะมอบบริการจากใจให้ผู้โดยสารทุกท่าน และภารกิจนี้นับป็นอีกหนึ่งความภาคภูมิใจที่การบินไทยได้มีส่วนร่วมปฏิบัติการพาคนไทยกลับบ้านได้สําเร็จลุล่วงด้วยดี เหมือนในอดีตที่การบินไทยได้ปฏิบัติภารกิจต่าง ๆ
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานพิธีทำบุญตักบาตรถวายพระราชกุศลแด่พระบาทสมเด็จ  พระปรมินทรมหาภูมิพลอดุลยเดช บรมนาถบพิตร และถวายพระพรชัยมงคลถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
วันเสาร์ที่ 12 สิงหาคม 2560
นายกรัฐมนตรีเป็นประธานพิธีทําบุญตักบาตรถวายพระราชกุศลแด่พระบาทสมเด็จ  พระปรมินทรมหาภูมิพลอดุลยเดช บรมนาถบพิตร และถวายพระพรชัยมงคลถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
นายกรัฐมนตรีเป็นประธานพิธีทําบุญตักบาตรถวายพระราชกุศลแด่พระบาทสมเด็จ  พระปรมินทรมหาภูมิพลอดุลยเดช บรมนาถบพิตร และถวายพระพรชัยมงคลถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
วันนี้ (12 สิงหาคม 2560) เวลา 06.30 น. ณ บริเวณพระลานราชวังดุสิต กรุงเทพมหานคร พลเอก ประยุทธ์ จันทร์โอชา นายกรัฐมนตรีเป็นประธานพิธีทําบุญตักบาตรถวายพระราชกุศลแด่พระบาทสมเด็จ พระปรมินทรมหาภูมิพลอดุลยเดช บรมนาถบพิตร และถวายพระพรชัยมงคลถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 โดยมี ประธานองคมนตรี คณะองคมนตรีและคู่สมรส ประธานองค์กรอิสระและคู่สมรส รองศาสตราจารย์ นราพร จันทร์โอชา ภริยานายกรัฐมนตรี พร้อมด้วยรองนายกรัฐมนตรี คณะรัฐมนตรี และภริยา ส่วนราชการในพระองค์ ผู้ว่าราชการกรุงเทพมหานคร ผู้บัญชาการเหล่าทัพ ผู้บัญชาการตํารวจแห่งชาติ หัวหน้าส่วนราชการอิสระร่วมในพิธี
โอกาสนี้ นายกรัฐมนตรีและภริยาถวายพวงมาลัย และจุดธูปเทียนเครื่องทองน้อยถวายราชสักการะหน้าพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัวจากนั้น นายกรัฐมนตรีจุดธูปเทียนบูชาพระรัตนตรัย จุดธูปเทียนเครื่องทองน้อยถวายราชสักการะพระบรมฉายาลักษณ์ พระบาทสมเด็จพระปรมินทรมหาภูมิพลอดุลยเดช บรมนาถบพิตร และเปิดกรวยกระทงดอกไม้ ธูปเทียนแพหน้าพระฉายาลักษณ์สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
ต่อจากนั้น เจ้าหน้าที่อารธนาศีล สมเด็จพระราชาคณะ พระราชาคณะ จํานวน 40 รูป ให้ศีล เจ้าหน้าที่กล่าวคําถวายสังฆทาน นายกรัฐมนตรีถวายเครื่องไทยธรรมแก่พระราชาคณะจํานวน 10 รูป และกรวดน้ํารับพรจากนั้น ประธานองคมนตรี คณะองคมนตรีและคู่สมรส ประธานองค์กรอิสระและคู่สมรส นายกรัฐมนตรีและภริยา รองนายกรัฐมนตรี คณะรัฐมนตรีและภริยา ส่วนราชการในพระองค์ ผู้ว่าราชการกรุงเทพมหานคร ผู้บัญชาการเหล่าทัพ ผู้บัญชาการตํารวจแห่งชาติ หัวหน้าส่วนราชการอิสระร่วมตักบาตรพระสงฆ์ จํานวน 851 รูป
จากนั้น ในเวลา 08.00 น. นายกรัฐมนตรีและภริยา คณะรัฐมนตรีพร้อมภริยาลงนามถวายพระพร สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสเฉลิมพระชนมพรรษา 12 สิงหาคม 2560 ณ ห้องแดง ศาลาว่าการพระราชวังในพระบรมมหาราชวัง และในเวลา 19.00 น. นายกรัฐมนตรีและภริยาเป็นประธานในพิธีถวายเครื่องราชสักการะ จุดเทียนชัยถวายพระพรชัยมงคล แด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสเฉลิมพระชนมพรรษาในนามของปวงชนชาวไทย ณ พระลานพระราชวังดุสิต
--------------------------------------------------
รัฐบาลไทย-ข่าวทำเนียบรัฐบาล-ปลัด พม. รับมอบสิ่งของบริจาคจากภาคเอกชนและประชาชน เร่งช่วยกลุ่มเป้าหมายที่เดือดร้อนจากโรคโควิด-19
วันพฤหัสบดีที่ 7 พฤษภาคม 2563
ปลัด พม. รับมอบสิ่งของบริจาคจากภาคเอกชนและประชาชน เร่งช่วยกลุ่มเป้าหมายที่เดือดร้อนจากโรคโควิด-19
ปลัด พม. รับมอบสิ่งของบริจาคจากภาคเอกชนและประชาชน เร่งช่วยกลุ่มเป้าหมายที่เดือดร้อนจากโรคโควิด-19
วันนี้ (7 พ.ค. 63) เวลา 14.00 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) รับมอบของบริจาคจากภาคเอกชนและประชาชน ได้แก่ 1) คณะนักศึกษาวิทยาลัยป้องกันราชอาณาจักร รุ่นที่ 61 (วปอ.61) บริจาคข้าวสาร จํานวน 920 ถุง นมกล่อง UHT จํานวน 107 ลัง บะหมี่กึ่งสําเร็จรูป จํานวน 120 ลัง นมผงสําหรับเด็ก จํานวน 75 ลัง น้ําพริก 33 ลัง แอลกอฮอล์ ขนาด 20 ลิตร จํานวน 22 แกลลอน และเจลแอลกอฮอล์ ล้างมือ จํานวน 20 ลัง และ 2) บริษัท แอคท์ นาว ชิลเดรนส์ คอนซัลติ้ง จํากัด บริจาค แผ่นรองซับ จํานวน 360 ห่อ ปลากระป๋อง จํานวน 5,000 กระป๋อง และ นมผงสําหรับเด็ก จํานวน 72 กล่อง เพื่อจัดทําถุงยังชีพสําหรับส่งมอบให้กับกลุ่มเป้าหมายและประชาชนที่เดือดร้อนจากการแพร่ระบาดของโรคติดเชื้อไวรัสโคโรน่า 2019 (โควิด-19) ภายใต้โครงการ พม. ห่วงใย สู้ภัยโควิด ของศูนย์รับบริจาคกระทรวงการพัฒนาสังคมและความมั่นคงของมนุษย์ (พม.)
นายปรเมธี กล่าวว่า จากสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) ส่งผลกระทบต่อประชาชนทั่วประเทศทั้งด้านเศรษฐกิจและสังคม รวมถึงกลุ่มเป้าหมายของกระทรวง พม. ตั้งแต่เด็ก เยาวชน สตรี ผู้สูงอายุ คนพิการ คนไร้บ้าน และผู้ด้อยโอกาส รวมทั้งผู้มีรายได้น้อย ได้รับความเดือดร้อนเป็นอย่างมาก ทั้งนี้ กระทรวง พม. จึงได้จัดตั้งศูนย์รับบริจาคกระทรวง พม. เพื่อจัดสรรสิ่งของที่จําเป็นและเงินที่ได้รับบริจาคจากภาครัฐ ภาคเอกชน และภาคประชาสังคม รวมทั้งภาคประชาชน เพื่อนําไปมอบให้กับกลุ่มเป้าหมายและประชาชนที่เดือดร้อนตามวัตถุประสงค์ของผู้บริจาค เป็นการช่วยเหลือและบรรเทาความเดือดร้อนเฉพาะหน้าอย่างเร่งด่วน
นายปรเมธี กล่าวเพิ่มเติมว่า ขอขอบคุณทุกภาคส่วนสําหรับสิ่งของที่นํามาบริจาคในวันนี้ โดยกระทรวง พม. จะเร่งนําไปมอบให้กับประชาชนกลุ่มเป้าหมายที่ประสบปัญหา และต้องการความช่วยเหลือมากที่สุดก่อน เพื่อให้ตรงตามวัตถุประสงค์ของผู้บริจาค ทั้งนี้ ขอเชิญชวนทุกคนมาช่วยกันร่วมบริจาค เพื่อช่วยเหลือประชาชนกลุ่มเป้าหมายที่เดือดร้อนโดยเฉพาะกลุ่มคนเปราะบางในสังคม โดยสามารถร่วมบริจาคเงินและสิ่งของ ได้ที่ศูนย์รับบริจาคกระทรวง พม. บริเวณชั้น 2 อาคารกรมพัฒนาสังคมและสวัสดิการ สะพานขาว กรุงเทพฯ และโทรศัพท์ 02-659-6476 หรือติดต่อศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-“ยุติธรรม” หารือแนวทางการปฏิรูปกิจการตำรวจ
วันอังคารที่ 25 เมษายน 2560
“ยุติธรรม” หารือแนวทางการปฏิรูปกิจการตํารวจ
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมคณะอนุกรรมการปฏิรูปกิจการตํารวจ ครั้งที่ ๔/๒๕๖๐
เมื่อวันอังคารที่ ๒๕ เมษายน ๒๕๖๐ เวลา ๑๓.๓๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมคณะอนุกรรมการปฏิรูปกิจการตํารวจ ครั้งที่ ๔/๒๕๖๐
เพื่อพิจารณาหลักเกณฑ์การกําหนดโครงสร้างเงินค่าตอบแทนและสิทธิประโยชน์
ให้แก่ข้าราชการตํารวจที่เหมาะสมต่ออัตราค่าครองชีพและสภาพเศรษฐกิจในปัจจุบัน
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพมหานคร
รัฐบาลไทย-ข่าวทำเนียบรัฐบาล-รัฐบาลพร้อมจ่ายตรง เบี้ยยังชีพผู้สูงอายุ – ผู้พิการ
วันศุกร์ที่ 29 พฤศจิกายน 2562
รัฐบาลพร้อมจ่ายตรง เบี้ยยังชีพผู้สูงอายุ – ผู้พิการ
วันศุกร์ที่ 29 พฤสจิกายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลปรับวิธีการจ่ายเงินเบี้ยยังชีพผู้สูงอายุและเงินเบี้ยความพิการ ตามโครงการ e-Payment ภาครัฐ เพื่อให้สามารถเบิกจ่ายเงินอุดหนุนไปยังผู้มีสิทธิได้โดยตรง ซึ่งขณะนี้หน่วยงานที่เกี่ยวข้องได้พัฒนาระบบสารสนเทศการจัดการฐานข้อมูลร่วมกัน และตรวจสอบความถูกต้องเพื่อเชื่อมโยงข้อมูลกับระบบบูรณาการฐานข้อมูลสวัสดิการสังคม ของกรมบัญชีกลาง โดยจะโอนเงินเข้าบัญชีผู้ได้รับสิทธิ ทั้ง 76 จังหวัด ทุกวันที่ 10 ของเดือน ตั้งแต่เดือน ม.ค. 2563 เป็นต้นไป ทั้งนี้ การดําเนินการดังกล่าว นอกจากจะช่วยลดขั้นตอนการทํางานแล้ว ยังทําให้ผู้มีสิทธิได้รับเงินรวดเร็วและสะดวกมากขึ้นอีกด้วย
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย สนามบินภูเก็ตเร่งปรับปรุงระบบตรวจสัมภาระผู้โดยสารระหว่างประเทศ ลดปัญหาความล่าช้า พร้อมระดมเจ้าหน้าที่อำนวยความสะดวกนักเดินทาง ย้ำดีขึ้นก่อนตรุษจีน คาดแล้วเสร็จทั้งหมด
วันจันทร์ที่ 23 มกราคม 2560
โฆษกรัฐบาลเผย สนามบินภูเก็ตเร่งปรับปรุงระบบตรวจสัมภาระผู้โดยสารระหว่างประเทศ ลดปัญหาความล่าช้า พร้อมระดมเจ้าหน้าที่อํานวยความสะดวกนักเดินทาง ย้ําดีขึ้นก่อนตรุษจีน คาดแล้วเสร็จทั้งหมด
โฆษกรัฐบาลเผย สนามบินภูเก็ตเร่งปรับปรุงระบบตรวจสัมภาระผู้โดยสารระหว่างประเทศ ลดปัญหาความล่าช้า พร้อมระดมเจ้าหน้าที่อํานวยความสะดวกนักเดินทาง ย้ําดีขึ้นก่อนตรุษจีน คาดแล้วเสร็จทั้งหมดเร็วๆนี้
วันที่ 22 มกราคม 2560 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่มีปัญหาความล่าช้าในการตรวจสัมภาระผู้โดยสารในอาคารผู้โดยสารระหว่างประเทศที่ท่าอากาศยานภูเก็ต จนหลายฝ่ายกังวลว่าจะกระทบต่อภาพลักษณ์ด้านการท่องเที่ยว ว่า
“ขณะนี้กระทรวงคมนาคมกําลังเร่งปรับปรุงระบบการตรวจสัมภาระผู้โดยสาร (In-line Screening) ซึ่งไม่ต้องต่อแถวเพื่อรอการเข้าตรวจก่อนเข้าอาคารอีกต่อไป โดยสามารถเช็คอินได้ก่อน และสัมภาระจะถูกลําเลียงไปยังห้องตรวจที่ปลายทางของสายพาน ซึ่งคาดว่าจะดําเนินการเสร็จสิ้นในช่วงวันที่ 15 – 25 มี.ค.นี้ เพื่ออํานวยความสะดวกแก่ผู้โดยสาร แต่ยังคงมาตรฐานความปลอดภัยของสนามบินนานาชาติไว้”
พลโท สรรเสริญ กล่าวต่อว่า พลเอก ประยุทธ์ จันทร์โอชา นายกรัฐมนตรี รับทราบเรื่องดังกล่าวและกําชับให้กระทรวงคมนาคมเร่งแก้ไขปัญหาข้อขัดข้อง เพื่อลดข้อร้องเรียนของผู้โดยสารก่อนช่วงเทศกาลตรุษจีนที่จะมาถึง ซึ่งจะมีนักท่องเที่ยวเดินทางเป็นจํานวนมาก โดยท่าอากาศยานภูเก็ตได้รายงานว่า ปัจจุบันได้เปิดช่องตรวจบัตรผู้โดยสารให้กว้างขวางขึ้น และเพิ่มจํานวนเจ้าหน้าที่ตรวจสอบ เพื่อเร่งผลักดันผู้โดยสารให้เข้าสู่ห้องรอผ่านพิธีตรวจคนเข้าเมืองได้เร็วขึ้น รวมทั้งได้จัดหาเจ้าหน้าที่ภายนอก (Outsource) เพื่อให้คําแนะนําและช่วยเหลือผู้โดยสารเบื้องต้นก่อนผ่านพิธีตรวจคนเข้าเมืองด้วย
“ส่วนสํานักงานตรวจคนเข้าเมืองได้เร่งจัดหาคอมพิวเตอร์และอุปกรณ์ให้สามารถใช้งานได้ทุกช่องตรวจ หลังจากที่ได้รับงบประมาณ 7.5 ล้านบาท และจัดเจ้าหน้าที่ลงปฏิบัติหน้าที่ให้ครบทุกช่อง เพื่อรองรับปริมาณผู้โดยสารในแต่ละช่วงเวลา โดยปัจจุบันพื้นที่ขาออกมีทั้งสิ้น 34 ช่องตรวจ และพื้นที่ขาเข้ามี 38 ช่องตรวจ ซึ่งคาดว่าจะช่วยแก้ไขปัญหาในเบื้องต้นได้เป็นอย่างดี ก่อนทุกอย่างจะดําเนินการแล้วเสร็จในเร็ว ๆ นี้ เพื่อให้ผู้โดยสารได้รับความสะดวกและเกิดความประทับใจในการเดินทางท่องเที่ยวในประเทศไทย”
-------------------------
รัฐบาลไทย-ข่าวทำเนียบรัฐบาล-ธ.ก.ส. ขยายเวลาการให้บริการจ่ายเงินรางวัลสลากกินแบ่งรัฐบาล งวดวันที่ 16 มีนาคม 2563 [กระทรวงการคลัง]
วันจันทร์ที่ 30 มีนาคม 2563
ธ.ก.ส. ขยายเวลาการให้บริการจ่ายเงินรางวัลสลากกินแบ่งรัฐบาล งวดวันที่ 16 มีนาคม 2563 [กระทรวงการคลัง]
ธ.ก.ส. ขยายเวลาการให้บริการจ่ายเงินรางวัลสลากกินแบ่งรัฐบาล งวดวันที่ 16 มีนาคม 2563 จากเดิมสิ้นสุดวันที่ 1 เมษายน 2563 เวลา 12.00 น. เป็นวันที่ 2 พฤษภาคม 2563 เวลา 12.00 น.
ตามการเปลี่ยนแปลงวันออกรางวัลสลากกินแบ่งรัฐบาลงวดวันที่ 1 เมษายน 2563 เป็นวันที่ 2 พฤษภาคม 2563 นายสมเกียรติ กิมาวหา ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า เนื่องจากการประกาศพระราชกําหนดการบริหารราชการในสถานการณ์ฉุกเฉิน (พ.ร.ก.ฉุกเฉิน)  อันเนื่องมาจากสถานการณ์การแพร่ระบาดของเชื้อไวรัสโคโรนา 2019 (COVID-19) ที่มีผลตั้งแต่วันที่ 26 มีนาคม – 30 เมษายน 2563 ทําให้สํานักงานสลากกินแบ่งรัฐบาลซึ่งเป็นหน่วยงานผู้ดําเนินการออกรางวัล ประกาศเลื่อนวันออกรางวัลในงวดวันที่ 1 เมษายน 2563 เป็นวันที่ 2 พฤษภาคม 2563 โดยระงับการจําหน่ายสลากกินแบ่งรัฐบาลในงวดวันที่ 16 เมษายน และงวดวันที่ 2 พฤษภาคม 2563 นั้น
ธ.ก.ส. ในฐานะหน่วยงานที่ให้บริการจ่ายเงินรางวัลสลากกินแบ่งรัฐบาล ขอแจ้งขยายเวลาให้บริการจ่ายเงินสลากฯ ผ่านเคาน์เตอร์สาขาของธนาคาร ของงวดวันที่ 16 มีนาคม 2563 จากเดิม สิ้นสุดการให้บริการจ่ายเงินรางวัลฯในวันที่ 1 เมษายน 2563 เวลา 12.00 น. เป็น วันที่ 2 พฤษภาคม 2563 เวลา 12.00 น. เนื่องจากสํานักงานสลากกินแบ่งรัฐบาลเปลี่ยนแปลงวันออกรางวัลสลากกินแบ่งรัฐบาลงวดวันที่ 1 เมษายน 2563 เป็นวันที่ 2 พฤษภาคม 2563 ทําให้การให้บริการจ่ายเงินรางวัลงวดปัจจุบันขยายเวลาถึงช่วงเวลาดังกล่าว โดยสามารถสอบถามรายละเอียดเพิ่มเติมได้ที่ Call Center 02 555 0555
รัฐบาลไทย-ข่าวทำเนียบรัฐบาล-บีโอไอหนุนเกาหลีลงทุนอุตสาหกรรมหุ่นยนต์ในไทย  จัดสัมมนาชี้ช่องลงทุนพร้อมจับคู่ธุรกิจ
วันจันทร์ที่ 3 กันยายน 2561
บีโอไอหนุนเกาหลีลงทุนอุตสาหกรรมหุ่นยนต์ในไทย  จัดสัมมนาชี้ช่องลงทุนพร้อมจับคู่ธุรกิจ
บีโอไอ เผย “อาเซียน โคเรีย เซ็นเตอร์” นําทัพคณะนักลงทุนเกาหลีใต้ดูลู่ทางการลงทุนในอีอีซี เตรียมจัดสัมมนาแจงนโยบายและสิทธิประโยชน์ หวังดึงกลุ่มนวัตกรรมหุ่นยนต์เกาหลีใต้ลงทุนในไทย พร้อมจัดเจรจาจับคู่ธุรกิจกับผู้ประกอบการไทย
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ)เปิดเผยว่า ระหว่างวันที่ 4 – 6 กันยายน 2561 นี้อาเซียน โคเรีย เซ็นเตอร์ (ASEAN - Korea CentreหรือAKC)หน่วยงานส่งเสริมความร่วมมือด้านเศรษฐกิจระหว่างเกาหลีใต้และประเทศต่างๆ ในอาเซียน ร่วมกับสถาบันหุ่นยนต์ของเกาหลีใต้ (Korea Institute for Robot Industry Advancement: KIRIA)จะนําคณะนักธุรกิจเกาหลีใต้ในอุตสาหกรรมหุ่นยนต์และระบบอัตโนมัติจํานวนประมาณ 30 คน เดินทางมาศึกษาลู่ทางการลงทุนในประเทศไทย โดยบีโอไอได้ร่วมจัดงานสัมมนาเพื่อนําเสนอโอกาสการลงทุนและนโยบายสําคัญที่สอดคล้องกับศักยภาพการลงทุนของเกาหลีใต้
นอกจากนี้ คณะนักธุรกิจเกาหลีใต้จะหารือความร่วมมือกับสมาคมผู้ประกอบการระบบอัตโนมัติและหุ่นยนต์ไทย (Thailand Automation and Robotics Association: TARA) และมีกิจกรรมเจรจาจับคู่ธุรกิจกับผู้ประกอบการไทยเป็นรายบริษัท รวมทั้งเดินทางไปเยี่ยมชมนิคมอุตสาหกรรม โครงสร้างพื้นฐาน และกิจการที่ใช้ระบบอัตโนมัติและหุ่นยนต์ในพื้นที่เขตพัฒนาพิเศษภาคตะวันออก หรือ อีอีซี ด้วย
สําหรับการจัดงานสัมมนา ภายใต้หัวข้อ“โอกาสการลงทุนอุตสาหกรรมหุ่นยนต์ในไทย”(Thailand’s Investment Opportunities in the Robotics Industry)บีโอไอจะนําเสนอศักยภาพของประเทศไทยในการเป็นจุดเชื่อมต่อการค้าการลงทุนในกลุ่มอาเซียน โดยเฉพาะซีแอลเอ็มวี (กัมพูชา ลาว เมียนมา และเวียดนาม) และไปสู่ภูมิภาคอื่นรวมทั้งนโยบายส่งเสริมการลงทุน และมาตรการอํานวยความสะดวกแก่นักลงทุน
“นักธุรกิจจากเกาหลีใต้ เป็นหนึ่งในกลุ่มประเทศเป้าหมายอันดับต้นๆ ที่บีโอไอต้องการเชิญชวนให้เข้ามาลงทุน และร่วมพัฒนาอุตสาหกรรมเป้าหมายในประเทศไทย เนื่องจากเกาหลีใต้มีอุตสาหกรรมที่มีศักยภาพระดับโลก โดยเฉพาะในด้านอิเล็กทรอนิกส์ ดิจิทัล ระบบอัตโนมัติและหุ่นยนต์ ไปจนถึงเทคโนโลยีปัญญาประดิษฐ์ หรือเอไอ โดยภายหลังการสัมมนาคาดว่าจะทําให้นักธุรกิจที่ร่วมคณะมาประเทศไทย เกิดความมั่นใจและจะนําไปสู่ความร่วมมือด้านการค้า การลงทุนระหว่างกันในอนาคตต่อไป”นายนฤตม์ กล่าว
*****************************************